VM i ishockey 1981

Verdensmesterskabet i ishockey 1981 var det 47. VM i ishockey, arrangeret af IIHF. For de europæiske hold gjaldt det samtidig som det 58. europamesterskab. Mesterskabet blev afviklet i tre niveauer som A-, B- og C-VM:

A-VM i Göteborg og Stockholm, Sverige i perioden 12. – 26. april 1981.
B-VM i Val Gardena, Italien i perioden 20. – 29. marts 1981.
C-VM i Beijing, Kina i perioden 6. – 15. marts 1981.

Der var tilmeldt 24 hold til mesterskabet – to færre end i 1979. De otte bedste hold spillede om A-VM, de otte næstbedste hold spillede om B-VM, mens de sidste otte hold spillede C-VM.

Sovjetunionen blev verdensmester for 17. gang og europamester for 20. gang, og holdet gik ubesejret gennem turneringen med 6 sejre og 2 uafgjorte kampe. Sølvmedaljerne gik til Sverige, mens Tjekkoslovakiet måtte nøjes med bronzemedaljerne. De olympiske mestre fra USA, der havde overrasket alt og alle ved at vinde guld ved OL i Lake Placid året før, kunne ikke gentage kunststykket og endte på femtepladsen.

A-VM 
A-VM blev spillet i Göteborg og Stockholm i Sverige i perioden 12. – 26. april 1981. Sverige var VM-værtsland for sjette gang, men det var første gang, at Göteborg lagde hal til VM. Hovedparten af kampene blev spillet i Göteborg – kun den indledende gruppe A var henlagt til Stockholm.

Mesterskabet blev afviklet efter det format, der var blevet indført ved VM 1979. De otte hold spillede først en indledende runde i to grupper med fire hold. De to gruppevindere og de to toere gik videre til mesterskabsrunden om 1.- 4.pladsen, mens de resterende fire hold spillede videre i nedrykningsrunden om at undgå den ene nedrykningsplads. I mesterrunden og nedrykningsrunden spillede holdene to gange mod hinanden, mens der kun var én indbyrdes kamp i den indledende runde. Resultatet af det indbyrdes opgør mellem hold fra samme indledende gruppe blev overført til mesterskabs- og nedrykningsrunden.

Indledende runde 

Gruppe A i Stockholm

Gruppe B i Göteborg

Sovjetunionen, Canada, Tjekkoslovakiet og Sverige gik videre til mesterskabsrunden, mens Finland, Holland, USA og Vesttyskland spillede videre i nedrykningsrunden.

Nedrykningsrunde 

De to treere og de to firere fra grupperne i den indledende runde spillede en dobbeltturnering alle-mod-alle om placeringerne 5-8 og om at undgå at rykke ned i B-gruppen. De optjente point og målscoren fra indbyrdes opgør i den indledende runde blev overført til nedrykningsrunden. Runden blev spillet i Göteborg.

Resultaterne betød, at Holland efter kun et enkelt år i A-gruppen igen rykkede ned i B-gruppen til VM 1982. Op fra B-gruppen kom Italien.

Mesterskabsrunde 

De to gruppevindere og de to toere fra den indledende runde spillede en dobbeltturnering alle-mod-alle om verdensmesterskabet og placeringerne 1-4. De opnåede point og målscoren fra den indbyrdes kamp i den indledende runde blev overført til mesterskabsrunden. Mesterskabsrunden blev spillet i Göteborg.

EM 

Der blev uddelt EM-medaljer til de tre bedst placerede europæiske landshold ved VM.

{| class="wikitable" width="175px"
! colspan="2"|EM 1981
|-
| align="center" bgcolor="gold"|Guld
|  Sovjetunionen
|-
| align="center" bgcolor="silver"|Sølv
|  Sverige
|-
| align="center" bgcolor="#cc9966"|Bronze
|  Tjekkoslovakiet
|-
| align="center"|4.
|  Finland
|-
| align="center"|5.
|  Vesttyskland
|-
| align="center"|6.
|  Holland
|}

B-VM 

B-verdensmesterskabet blev spillet i Val Gardena i Italien, og turneringen havde deltagelse af otte hold, der spillede alle mod alle. Holdene spillede om én oprykningsplads til A-VM 1982 og om at undgå to nedrykningspladser til C-VM 1982.

B-VM blev sensationelt vundet af Italien, der var oprykkere fra C-gruppen og som dermed tog spriget fra C- til A-gruppen på blot to år.

Resultaterne betød, at Italien rykkede op i A-gruppen for første gang siden 1959. Italienernes anden oprykning i træk sikrede dem en plads ved A-VM i 1982. I B-gruppen blev Italien erstattet af Holland, som rykkede ned fra A-VM.

Ned i C-gruppen rykkede Jugoslavien og Japan, og de blev erstattet af Østrig og Kina, som rykkede op fra C-gruppen

C-VM 

C-verdensmesterskabet blev spillet i Beijing i Kina i perioden 6. – 15. marts 1981. De otte hold spillede om to oprykningspladser til B-VM 1982.

Resultaterne betød, at Østrig og Kina rykkede op i B-gruppen. I C-gruppen blev de erstattet af de to nedrykkere fra B-gruppen: Jugoslavien og Japan.

1981
Ishockey i 1981